සාරියේ පොටට සැමියා ලවා කට්ට ගස්සාගෙන සංවර ලෙස රැකියාවට යන ඇත්තියන්ද, කොට්ට උරයක් වැනි කොට ගවුම් ඇඳගෙන යන බාල මහළු නංගිලාද, පොල්තෙල් බැරිනම් තල තෙල් හෝ උලා හිරට හිරේ කකුල් දෙකටම ඩෙනිම් කලිසම් ඇඳගෙන යන නැන්දලාද, බිම ගෑවෙන තරම් දිගට සායක් ඇද එය කලවා දක්වා පලාගෙන සුදු කකුල පෙන්නාගෙන යන අක්කලාද වෙනසක් නැතිවම මේ කියන ජැක්සන්ලාගේ ගොදුරු වන්නේ පූරුවේ කල ණයක් ගෙවන්නට වාගේය.ජැක්කාරයින්ට වයස් භේදයක් නැත, තැනක් නොතැනක් නැත, ගොදුරට ගන්නා කාන්තාව කළුද සුදුද කියා වර්ග කිරීමක් නැත.